*4*

ISIGIDIMI SAMAXOSA, JUNE 1, 1877.

ISIKOLO SASE BEDE.

Akukafuti abati abantu beve ngezikolo zama Moravians, abati babe nento abayaziyo ngazo, ngapandle kwabakufupi nazo mhlaumbi abadlula kuzo. Baninzi abangayaziyo nemfundiso yazo nohlobo lokupata kwabo Iremente nolokuquba umsebenzi.

Kulamazwana alandelayo andingxamele kuxoxa ngezo ndawo ngapandle kokukankanya nkuba ngapandle kwehlelo lama Waldensian elitumela abafundisi e-Italy, elama Moravian likupela kwelinokuti abafundisi ababekwe izandla elibatumela kwamanye amazwe bangapezulu kwabasala ekaya. Indawo engamandla ke kodwa kwelipepa kukubalisa endikubone e-Bede (Shiloh) ngexeshana ebendihambele kona.

Ngendawo esimi kuyo esosikolo akukonto ingatetwa- yo. Simele omnye wemifula ye Nciba kwindawo enok- we nziwa lula imijelo yamanzi. Kumacala omabini omlambo kuko induli ezine minga nengxondora zamatye—into ezo ezenza ukangeleke kakuhle lomzi. Kufupi nomzi, ngokukodwa ukunyuka nemijelo kuko ntlohlo zemingcunuba. Pakati komzi nomlamboi kuko izitiya ezikulu ongayibona kuzo inkoliso yeziqamo zase South Africa—ilamuni azilungi kakuhle ngenxa yenqele ebusika. Kuko nelitye lokusila ongafika linenani labantu abasebenza kulo. Kuko enye into emandiyi kankanye ekungatandekayo iko kuzo zonke indawo zezikolo. Kuko indawo ebiye- Iweyo engumhlaba wokungcwabela. Ibiyelwe ngotango oluqinileyo Iwekwepila nangohlolho Iwemi *oak* nolwe mingcunuba. Akungena ngapakati umntu ufike ancome ukumiswa kakuhle kwamangcwaba. Onke arozisiwe. Aliqela anamatye anemibalo ngokwa Mangesi nokwama German, amanye amiselwe amatye angabalwanga, kwamanye kumiswe imiti. Onke anopau anokuqondwa ngalo. Lonto ibonisa ukubekwa kwabangasekoyo ngabasahleliyo. Nditi ngalendawo esisikolo singapambili kwezinye zabantsundu. Kwezinye indawo ukungcwatywa kwabafileyo kufana nokwenkomo ezinezifo ezisulelayo kumazwe anje nge England. Abafundisi bafanel’ukuyi kangelela lendawo lize kuda lipele elisiko lokungakatali ngabangasekoyo.

Wakukangela kumzi wabantsundu ungafika kuku- ninziokukutazayo. Inkoliso yezindlu zingxande ezakiwe ngezitena zafulelwa kakuhle—yonke lonto yenziwa ngabantsundu ngokwabo. Zidla ngokuba namagumbi amabini namane enzelwe ifestile nengcango ezintle. Abanye bayazihombisa nokuzihombisa. Kolunye uhlohlo kuko izindlu ezinemiti ye diliya. Lonto ke iko kwizindlu ngezindlu pakati komzi. Izitiya zilungile zikolise ukugcinwa kakuhle. Ezinye izindlu ziraulwe lutango lokuzihombisa olwenziwe ngengcongolo. Ezinye ziraulwe yimiti. Kuko nezinye izinto eziwenza mhle lomzi. Ukuba izindlu beziqatywe ngefuta lomzi ubuya kufana nowabamhlope, kodwa ke kunqabile ukuzigcina zibe kusoloko zimhlope xa kunayo izindlu ezakiwe ngezitena ezi- ngatshiswanga. Ndingati ngawo lomzi ubonisa inya- meko nenzondelelo nempumelelo yabasebenza kweso sikolo. Nakumdluli akunqabile ukuba abone ukuba kuko impumelelo ngezinto ezininzi ezingekoyo kwezinye izikolo.

Ityalike yakiwe kakuhle ngezitena. Yonke yenziwe ngabantu ngokwabo. Abantu balapa bayamnceda ngovuyo umfundisi ngazo zonke indlela ezise mandleni abo.

Akufuneki kuba ndide nditete ngobubele baba fundisi balapa. Ndite ndifike ukumka komhla ndanga ndingumntu omdala walapa. Sendogqiba ngeliti ababafundisi banomsebenzi omkulu abawenzayo kumazwe ase Node engqele nakwashushu

kakulu. Bayihlwayela imbewu yobulungisa kute cwaka ilizwe lingazi nto ngabo. Ubukulu bomsebenzi wabo sebuya kubonakala mhla “lomini iya kuwazisa.”

M. C.

E-MONTI.

Kwipepa lakomkulu sibona ukuba imiteto eza ku- ma ngoku ngemizi yabantsundu yile. Liti:—

Kuya kuvumeleka ukuba abagcini bomzi wakona bamise indawo ezimbini, enye ibe kwelinye icala lomlambo enye ibe kwelinye, apo kuya kuma izindlu zezicaka ezintsundu nabanye. Kulomizi yomibini kuya kumiswa amadoda aya kuba ngaba Kangeli ahambe ngemiteto yezipata mzi zase Monti. Abo bakangeli bayakuti elowo abale onke amagama abantsundu abakulo mzi awukangeleyo nenani lempahla abanayo. Amane ukubonisa inyanga zonke ukuba yande kangakananina mhlaumbi yancipa kangakana- nina, aze ke lonto aye kuyibika kubagcini mzi. Bo- nke abahambi kufuneka ukuba baye kuzibika ku Mkangeli ekufikeni kwabo. Bonke abanezindlu ba- ya kurafa nge sheleni ngenyanga bayirole ekutwaseni kwayo. Wonke onendlu mhlaumbi ohleli kulomz1 engenandlu kuya kufuneka ebonise ngokwanelise Umkangeli ukuba upile nganina. Akuko mntu wasemzini oya kuvunyelwa ukuba ahlale kona ngapezu kwentsuku ezisixenxe ngapandle kokuba abe imvume uyifumene ku Mongameli. Akuko mntu unendlu mhlaumbi unesiza oya kuvunyelwa ukuba adlise inkomo nezinye izinto edlelweni engenamvumelo kwintlanganiso yabagcini mzi. Ukuba kuko indlu eyakiweyo edlelweni ngapandle kwemvumelo kuya kutunyelwa abantu bokuya kuyicita baze bahlaulwe ngumaki wayo, adliwe nesheleni ezintlanu ngapandle kwokuhlaula indleko yokucitwa. Lomizi yoma ixesha elibonwa ngabagcini mzi wase Monti. Bakubona ukuba mayishenxiswe iya kwenziwa njalo isiwe kwindawo eya kumiswa ngabo.

IKATI.

Akufuti esike sive ikati zinconywa ngengqondo yazo nokuba lutando. Kuluvuyo ke ngoko ukubalisa ezimbalana zimbini ezibonisa utando nengqondo yekati. Inene elitile lengesi elise India liti ukubala ngekati yalo ebeliyitanda kunene : Ngamini itile ndandinqenqe esofini ndifunda ipepa lendaba, waza u- Tom (ikati yam) wangena wakala ngohlobo olulodwa wanga uti mandikangele. Ndite kuba ndingafuni kukatazwa ndamshenxisa. Usuke waya kuma ngasemnyango wakala ngokulusizi. Ubuye wabuya weza kukwela apa esofini wandikangela ebusweni waya enyuka ngokukala. Ndite ngokucapuka ndamtyala ngamandla. Ubuye waya kuma ngasemnyango wegumbi ebelingakuti wakala kona. Ndide ndasuka ndaya kuye ndambona esiya egumbini uboya bake buvuka ngokungati uza kulwa. Ndiqondile ukuba makabe ubona inyoka, kanti okunene ndiya kuti ndakusondela ndibone umduna omkulu wepimpi lizisonge pantsi kwento yokuhlala incwadi. Lite lakuva ukuba siyeza labaleka ndase ndilidubula ngompu obukufupi nalondawo ungxashiwe. Lute kaloku uvuyo luka Tom lwancamisa, kwapela nokuya kukala.

Umntu ekutunyelwe kuye lencwadi ubalisa enye, uti imkumbuza into eyake yako kwase India ngokuhlwa. Wayehleli nosapo Iwake kuko omnye wabo olesa encwadini imbali emnandi kunene. Kuse njalo kwangena ikati yakwela emadolweni omnini ndlu yakala kakulu. Ute umnini ndlu wayimbambazela eba iza kuti cwaka, kwasuka kwakukona inyuka ngakumbi. Ite kaloku yaman’ ukutsibela pantsi ibuya ikwela, lonke eloxesha ikala. Kude kwabizwa isicaka ukuba siyikupe ayavuma ikati yabambelela ngenzipo ezinyaweni zalonkosi yayo. Ute ngomsindo umnini ndlu wesuka ukuza kuyibeta ikati esafuna into yo-

kuyibeta ubone inyoka pantsi kwaletafile bahleli ngakuyo abeya kuti ukuba uyinyatele imlume. Baqondile into ebibika yona ikati bayibulala lonyoka, yaselisiti cwaka okwenene ikati. — *Chambers's Journal.*

E-TRANSVAAL.

U-Somtsewu selede wazishicilela incwadi ezibonisa ingunya lake alifumana kwi Nkosazana ukuze ayitabate i-Transvaal ayenze ilizwe lama Ngesi ukuba uzifumene izinto kona zingalungelelene kubonakala ukuba ziza kuvuselela abantsundu bade bacinge ukulwa nabe Lungu- Kwincwadi azishicileleyo ubonisa ukuba ufike i-Transvaal ipambene kwayodwa, izipatamandla zakona zingenako ukubohlwaya abonayo, kungeko mali yokuhlaula amatyala. Kute kwakubon’ ukuba kunjalo baba abantsundu abapetwe ngu Sikukuni ' no Cetywayo nama Swazi bengxamele ukulwa nama Bulu, kanti besekubonakala ukuba ayoyiswa ngu Sikukuni eyedwa. Uti ke ukuba Amabulu ayayekwa ade agxotwe ngabantsundu zoti ezinye intlanga zicinge ukuba omhlope uyoyiswa ngo ntsundu. Ngezozizatu ke uyayitabata i-Transvaal leyo ukuba ibe pantsi kwa Mangesi.

Elinye lamapepa abamhlope liti ukuteta ngalento. Ngelebongwa kanye u-Somtsewu ngento ayenzileyo. Nabantwana babantwana betu baya kuti asikuko nokuba wada wanceda. Igama lake baya kuteta ngalo kwindawo zonke. Uhlobo awenza ngalo umsebenzi abewutunyiwe luya kubangela ukuba ahlale ekunjulwa ngovuyo. Sebenga bangamnika ixesha lokuba abe yi Governor yokuqala yalapa. Uyabaqonda kakuhle abantu abalapo uyayazi nenteto yabo. Sekubonakala kwangoku ukulunga kwento ayenzileyo. Kuse kuko ukutembana kubarwebi, ixabiso lomhlaba liyenyuka, bonke bayeva ukuba ngoku banqabile.

Noko ke kunjalo kuko abanganelisiweyo kanye abasebefun’ ukukalala. Elinye lamapepa ase Trans­vaal liti, asikuko nokuba sinosizi ukuva ukuba kuko Amabulu afun’ ukufuduka ngenxa kakuba izwe lawo litatyatwe ngama Ngesi. Ukuba sibe sinako ngesiwatintela ukuba angabenzi ubudenge obungako. Ukutatyatwa kwetu kusilungele kanye kuba sisenemiteto yetu neparlamente yetu, sise yi Government eyahlukileyo. sinenteto yetu nenkonzo yetu. Siyaxelelwa ukuba abantsundu abalapa baya kwenziwa ngoku ukuba bazazi inkosi zabo. Abafuni ukukalala singa singabakumbuza ukuba akuko ndawo apa e- South Africa abangade babalekele kuyo. Namhla ipantsi kwawo nje i-Transvaal aza kuya kuma nge Zambesi ne Damaraland. Siti ngoko ngebehlala kwalapa bavune iziqamo zokuxamleka kwabo bangafumane bazibulale.

EZIVELA KUBABALELANI

*Siyazisa ukuba asilitabateli pezu kwetu ityala lenteto zababalelani beta, asitsho nokuti siyavumelana nazo zonke incwadi zabo esizishicilelayo.*

UBUVILA.

Alice, May 10, 1877.

Lusapo Iwakowetu ubuvila bubi buyatyafisa buxi- nzelela ezantsi umntu nohlanga. Uyabuzana uti oluhlanga kutini na lento lungenyukiyo. Abafundisi bayafukula ecaleni labo, ubuvila abuvumi uabo kwelabo. Ncotula ubuvila eluhlangem ukuba akuyi kubona na. Izinto oluzamkelayo zosuka zibe nomkita. Ukuba lusebuvileni uhlanga izinto ezilungileyo oluzamkelayo azihambiseki kakuhle. Liti lakubalela ilanga uhlanga Iwakowetu ubone ukuba seluxakekile ngapezu kwezinye intanga

Fadana Salakutyelwa.

Tsomo 9, 1877

Molo nkosi yam kawundincede sihlobo sam.-— Batembu base qundeni pulapulani zihlobo zam ndi- kumbula izwi elidala ndaliva ndingumntwana liti Batembu base qundeni abangahli amatembani ezantsi epofaneni etukela bangahla amatembeni indlu